CELEX: C2005/155/26
Language: el
Date: 2005-06-25 00:00:00
Title: Απόφαση του Πρωτοδικείου, της 19ης Απριλίου 2005, στις συνεκδικασθείσες υποθέσεις T-380/02 και T-128/03, Success-Marketing Unternehmensberatungsgesellschaft mbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Κοινοτικό σήμα — Αίτηση περί επαναφοράς των πραγμάτων στην προτέρα κατάσταση — Προϋποθέσεις κοινοποιήσεως των αποφάσεων και ανακοινώσεων του ΓΕΕΑ — Διαβίβαση με τηλεομοιοτυπία)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/13
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 19ης Απριλίου 2005
   στις συνεκδικασθείσες υποθέσεις T-380/02 και T-128/03, Success-Marketing Unternehmensberatungsgesellschaft mbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Κοινοτικό σήμα - Αίτηση περί επαναφοράς των πραγμάτων στην προτέρα κατάσταση - Προϋποθέσεις κοινοποιήσεως των αποφάσεων και ανακοινώσεων του ΓΕΕΑ - Διαβίβαση με τηλεομοιοτυπία)
   (2005/C 155/26)
   Γλώσσα διαδικασίας: η γερμανική
   Στις συνεκδικασθείσες υποθέσεις T-380/02 και T-128/03, Success-Marketing Unternehmensberatungsgesellschaft mbH, με έδρα το Linz (Αυστρία), εκπροσωπούμενη από τους G. Secklehner και C. Ofner, δικηγόρους, με τόπο επιδόσεων στο Λουξεμβούργο, κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωποι: J. Weberndörfer και G. Schneider), έτερος διάδικος κατά τη διαδικασία ενώπιον του τμήματος προσφυγών του ΓΕΕΑ και παρεμβαίνων ενώπιον του Πρωτοδικείου, στην υπόθεση T-128/03: Chipita International SA, με έδρα την Αθήνα (Ελλάδα), εκπροσωπούμενη από τον P. Hoffmann, δικηγόρο, που έχει ως αντικείμενο αίτημα περί ακυρώσεως, αφενός, της αποφάσεως του πρώτου τμήματος προσφυγών του ΓΕΕΑ της 26ης Σεπτεμβρίου 2002 (υπόθεση R 26/2001-1), με την οποία απορρίφθηκε η αίτηση της προσφεύγουσας περί επαναφοράς των πραγμάτων στην προτέρα κατάσταση, και, αφετέρου, της αποφάσεως της 13ης Φεβρουαρίου 2003 ή/και της αποφάσεως της 13ης Μαρτίου 2003 του πρώτου τμήματος προσφυγών του ΓΕΕΑ (υπόθεση R 1124/2000-1) που αφορούν διαδικασία ανακοπής μεταξύ της Success-Marketing Unternehmensberatungsgesellschaft mbH και της Chipita International SA, το Πρωτοδικείο (πέμπτο τμήμα), συγκείμενο από τον Μ. Βηλαρά, πρόεδρο, και τις M. E. Martins Ribeiro και K. Jürimäe, δικαστές, γραμματέας: I. Νάτσινας, υπάλληλος διοικήσεως, εξέδωσε στις 19 Απριλίου 2005 απόφαση με το ακόλουθο διατακτικό:
   
               1)
            
            
               Απορρίπτει τις προσφυγές.
            
         
               2)
            
            
               Καταδικάζει την προσφεύγουσα στα δικαστικά της έξοδα, καθώς και στα έξοδα στα οποία υποβλήθηκε το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
            
         
               3)
            
            
               Η Chipita International SA φέρει τα δικά της έξοδα.
            
         
      (1)  ΕΕ C 101 της 26.4.2003